މުއްލާ ޢަލީ އަލްޤާރީ އަލްހިރަވީ (ނިޔާވީ 1014ހ ގައި) ވިދާޅުވެފައިވަނީ، ހެދުން ކައްފު ނުކުރަން އަމުރުވެވުމުގެ މުރާދަކީ، ހެދުން ބިމާ ދުރުނުކުރަން އަމުރުވެވިގެންވުން ކަމުގައެވެ. (أي، وأمرت أن لا أمنع (شعراً) أي من إرساله بأن أعقد، (ولا ثوباً) بأن أبعده عن الأرض)[19] އަދި އެހެން ތަނެއްގައި ވިދާޅުވެފައިވަނީ، ބުނެވޭ ގޮތުން އޭގެ މުރާދަކީ، ހުރިހާ ގުނަވަނަކާއި ހެދުން ސަޖިދަކުރުމަށްޓަކައި، އޭގައި ނުހިފަހައްޓައި ބިމުގައި އެ ޖެހެން ދޫކޮށްލަން އަމުރުވެވިގެންވުން ކަމުގައެވެ. (وَقِيلَ: وَهُوَ الْأَظْهَرُ أَنَّ التَّقْدِيرَ: وَأُمِرْتُ أَنْ لَا نَكْفِتَهُمَا بَلْ نَتْرُكُهُمَا حَتَّى يَقَعَا عَلَى الْأَرْضِ لِيَسْجُدَ بِجَمِيعِ الْأَعْضَاءِ وَالثِّيَابِ)[20]